45 ORDINANZA DWAR IL-LEBBRUŻI Biex tipprovdi dwar il-marda magħrufa bħala Lebbra. L-ORDINANZA XX tal-1919, kif emendata bl-Att XV tal-1929; bl-Ordinanzi: XXV tal-1939 u XVI tal-1942; bl-Atti: XXXIX tal-1948 u XI tal-1953; bl-Avviż Legali 46 tal-1965; bl-Att LVIII tal-1974; bl-Avviż Legali 148 tal-1975; bl-Atti VIII tal-1990 u V tal-2007; u bl-Avviż Legali 346 tal-2008. L-ORDINANZA XX tal-1919, kif emendata bl-Att XV tal-1929; bl-Ordinanzi: XXV tal-1939 u XVI tal-1942; bl-Atti: XXXIX tal-1948 u XI tal-1953; bl-Avviż Legali 46 tal-1965; bl-Att LVIII tal-1974; bl-Avviż Legali 148 tal-1975; bl-Atti VIII tal-1990 u V tal-2007; u bl-Avviż Legali 346 tal-2008. 1. Titolu fil-qosor. It-titolu fil-qosor ta’ din l-Ordinanza huwa l-Ordinanza dwar il-Lebbrużi. 2. Il-lebbrużi frustieri ma jistgħux jiżbarkaw f’Malta. Emendat. XI.1953.3; A.L.46 tal-1965; LVIII.1974.68; A.L.148 tal-1975; VIII.1990.3; V.2007.25; A.L.346 tal-2008. (1) Ebda lebbruż li jkun ġej minn barra Malta ma jista’ jiżbarka f’port f’Malta. (2) Id-disposizzjoni tas-subartikolu (1) ma tgħoddx għall-persuni mwielda f’Malta. (3) Il-kaptan jew xi ħadd ieħor li jkollu l-triġija ta’ bastiment, illi jħalli jsir jew jippermetti li jsir jew ma jżommx l-iżbark minn dak il-bastiment f’port f’Malta ta’ persuna li huwa jkun jaf jew ikollu raġun jaħseb li hija lebbruża, jeħel, meta jinsabħati, il-pieni tal-kontravvenzjonijiet. (4) Provvedimenti fil-każ ta’ żbark. Kulllebbruż li jiżbarka kif jingħad hawn fuq jista’ jiġi, b’mandat tal-President ta’ Malta, meħud fl-isptar imsemmi fil-mandat u miżmumhemm għaż-żmien li jiġi stabbilit fil-mandat. (5) Kulllebbruż li jiżbarka kif jingħad hawn fuq jista’ jinġieb quddiem maġistrat ta l-Qrati tal-Maġistrati, illi jista’ jeżamina lil dan il-lebbrużu lil kull xhud ieħor taħt ġurament, dwar il-port mnejn dan il-lebbrużikun ġie f’Malta, u jista’ jordna li dan il-lebbrużjerġa jittieħed lura f’dak il-post bil-mod li jiġi ordnat mill-President ta’ Malta. (6) L-ispiża li tkun meħtieġa għal din l-investigazzjoni u sabiex il-lebbruż jiġi mibgħut lura, ibatiha u jħallasha l-kaptan jew dak li jkollu t-triġija tal-bastiment li fuqu l-lebbrużikun ġie f’Malta, jew li bl-egħmil jew nuqqas tiegħu l-lebbrużikun tħalla li jiżbarka. (7) Il-ħlas ta’ din l-ispiża jiġi mitlub bħala dejn ċivi li favur il-Gvern, fil-Prim’Awla tal-Qorti Ċivili. (8) Għall-finijiet tad-disposizzjonijiet ta’ qabel ta’ dan l-artikolu, id-deċiżjoni dwar jekk persuna tkunx lebbruża tkun waħda li tittieħed mit-Tribunal Amministrattiv ta’ Reviżjoni stabbilit skont l-artikolu 5 tal-Att dwar il-Ġustizzja Amministrattiva, u d-disposizzjoni ta’ dan l-Att għandha tkun tapplika għal appell bħal dak. (9) Osservanza tal-prinċipji ta’ mġiba amministrattiva tajba. Kap. 490. Il-bord imsemmi għandu jirrispetta u japplika l-prinċipji ta’ mġiba amministrattiva tajba skont l-artikolu 3 tal-Att dwar il-[żaħ Ġ ustizzja Amministrattiva.